Diari Oficial de la Generalitat Valenciana


Sumari del DOGV 5520, del 25-05-2007 (2007/6759)

RESOLUCIÓ de 16 de maig de 2007, de la direcció general d'Ensenyament, per la qual es publica la relació de matèries optatives autoritzades i denegades a partir del curs 2007-2008 als centres de la Comunitat Valenciana que impartixen ensenyances d'Educació Secundària Obligatòria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5520

Data del DOGV
:   25-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/6759


Data del document
:   16-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * centre d'ensenyament
    * programa d'ensenyament
    * ensenyament secundari

RESOLUCIÓ de 16 de maig de 2007, de la direcció general d'Ensenyament, per la qual es publica la relació de matèries optatives autoritzades i denegades a partir del curs 2007-2008 als centres de la Comunitat Valenciana que impartixen ensenyances d'Educació Secundària Obligatòria. [2007/6759]
Vista l'Orde de 9 de maig de 1995 (DOGV de 5 de juliol), de la conselleria d'Educació i Ciència, per la qual es regulen les matèries optatives en l'Educació Secundària Obligatòria, modificada per l'Orde de 29 de juny de 2000 (DOGV de 7 de juliol) i per l'Orde de 31 de maig de 2004 (DOGV de 23 de juny).
Vistes les Resolucions de 8 de setembre de 1995 (DOGV de 2 d'octubre), de 18 d'abril de 1997 (DOGV de 2 de juny), de 30 d'octubre de 1997 (DOGV de 27 de novembre), de 29 d'octubre de 1998 (DOGV de 18 de desembre), de 24 de maig de 1999 (DOGV de 10 de juny), de 2 de juny de 2000 (DOGV de 27 de juny), d'11 d'agost de 2000 (DOGV de 29 d'agost), de 25 de maig de 2001 (DOGV de 14 de juny), de 13 de maig de 2002 (DOGV de 10 de juny), de 13 de maig de 2003 (DOGV de 22 de maig), de 10 de juliol de 2003 (DOGV de 22 d'agost), de la Direcció General d'Ordenació i Innovació Educativa i Política Lingüística, la de 24 de maig de 2004 (DOGV de 9 de juny), la de 13 de maig de 2005, de la Direcció General d'Ensenyament (DOGV de 8 de juny) i la de 15 de maig de 2006, de la Direcció General d'Ensenyament (DOGV de 8 de juny) en les que es publica la relació de matèries optatives autoritzades i denegades als centres que impartixen ensenyances d'Educació Secundària Obligatòria.
Vistes les sol·licituds efectuades pels centres, així com els informes de la Inspecció Educativa.
Vistes les memòries confeccionades pels centres sol·licitants, d'acord amb la disposició transitòria primera de l'Orde de 9 de maig de 1995.
En virtut de l'apartat quint de l'Orde mencionada, que atorga a la Direcció General d'Ordenació i Innovació Educativa, en el moment actual denominada d'Ensenyament, la facultat d'aprovar la relació de matèries optatives que els centres oferiran al seu alumnat, resolc:
Primer
1. Fer pública la relació de matèries optatives autoritzades i denegades, a partir del curs 2007-2008, als centres docents, públics i privats, dependents de la conselleria de Cultura, Educació i Esport de la Generalitat Valenciana, que impartixen ensenyances d'Educació Secundària Obligatòria.
2. La relació de matèries optatives autoritzades és la que figura en l'annex I d'esta resolució.
3. La relació de matèries optatives denegades és la que figura en l'annex II d'esta resolució.
4. Tots els centres, públics i privats, inclouran en la seua oferta ensenyances de les matèries optatives d'oferta obligada.
Segon
D'acord amb l'apartat huit de l'Orde de 9 de maig de 1995, les matèries autoritzades podran ser impartides en cursos successius sense necessitat d'una nova autorització, en tant no es modifiquen les condicions en què han sigut autoritzades. Igualment en els centres públics, les matèries optatives autoritzades només podran ser impartides de forma efectiva si es complixen les condicions exigides en els apartats Cinc.2.e) i Huit.2 de la mencionada orde.
Tercer
Cap centre podrà oferir i, per tant d'impartir, matèries optatives que no hagen sigut autoritzades per esta resolució o per les anteriors.
Quart
La Inspecció Educativa vetlarà per l'estricte compliment del que establix la present Resolució.
Quint
Els titulars dels centres privats i les persones interessades podran interposar recurs d'alçada contra esta resolució davant de l'òrgan que hi ha dictat l'acte o davant del superior jeràrquic, en el termini d'un mes, a comptar des de l'endemà al de la publicació en el Diari Oficial de la Comunitat Valenciana, segons el que preveu els articles 107, 114 i 115 de la Llei 4/1999, de Règim Jurídic de les Administracions Públiques i del Procediment Administratiu Comú.
València, 16 de maig de 2007.- El director general d'Ensenyament: Josep Vicent Felip i Monlleó.